b"\n_START_ARTICLE_\nSanhedrinas\n_START_PARAGRAPH_\nSanhedrinas (hebr. \xd7\xa1\xd7\xa0\xd7\x94\xd7\x93\xd7\xa8\xd7\x99\xd7\x9f; gr. \xcf\x83\xcf\x85\xce\xbd\xce\xad\xce\xb4\xcf\x81\xce\xb9\xce\xbf\xce\xbd, synedrion 's\xc4\x97dintys kartu', 'susirinkimas, taryba') \xe2\x80\x93 iki V a. veikusi \xc5\xbeyd\xc5\xb3 politin\xc4\x97 institucija, tuo pa\xc4\x8diu auk\xc5\xa1\xc4\x8diausioji teisin\xc4\x97 institucija._NEWLINE_Pagal Biblijos reikalavimus kiekvieno miesto sanhedrin\xc4\x85 sudar\xc4\x97 23 teis\xc4\x97jai. Didysis (Auks\xc4\x8diausias) Sanhedrinas susid\xc4\x97jo i\xc5\xa1 71-jo did\xc5\xbeiausiojo Izraelio teis\xc4\x97jo ir kit\xc5\xb3, kurie atsak\xc4\x97 u\xc5\xbe viso Izraelio tvark\xc4\x85 ir teisingum\xc4\x85. Did\xc5\xbeiajam Sanhedrinui vadovavo teisingumo vadas (Nasi), o jam pad\xc4\x97davo teisingumo pavaduotojas (Av Beit Din), aplink juos pusiau ratu s\xc4\x97d\xc4\x97jo 69 padedantys teis\xc4\x97jai. Jie visi rinkdavosi \xc4\xaf Jeruzal\xc4\x97s \xc5\xa1ventykloje paskirtas patalpas (Li\xc5\xa1kat ha-Gazith) bei dirbdavo visas dienas i\xc5\xa1skyrus \xc5\xa0ab\xc4\x85 bei visas \xc5\xbeyd\xc5\xb3 religines \xc5\xa1ventes. Kristaus laikais Did\xc5\xbeiojo Sanhedrino teis\xc4\x97jais buvo i\xc5\xa1rinkti saduk\xc4\x97jai ir fariz\xc4\x97jai, ta\xc4\x8diau jie Naujajame Testamente apra\xc5\xa1yti kaip korumpuoti savanaud\xc5\xbeiai, klausantys Romos imperijos diktato. Judaizme Sanhedrinas simbolizavo paskutin\xc4\x99 Izraelio teisingumo vald\xc5\xbei\xc4\x85, blogai vykd\xc5\xbeiusi\xc4\x85 Moz\xc4\x97s reikalavimus."